OpenLLM-France/wikimedia huggingface dataset:
# Tija de selló

Una tija de selló o tija de sellí, és un tub generalment d'alumini o d'acer que uneix el sellí de la bicicleta amb el quadre d'aquesta.

## Descripció

Actualment la part superior que s'enganxa amb el sellí és pràcticament estàndard. Empra un sistema basat en una subjecció de mordassa sobre les varetes paral·leles de subjecció del sellí. Aquesta mordassa, pot anar collada per testa a la punta de la tija o subjectada amb una abraçadora (ambdós sistemes permeten canviar la inclinació). Hi ha l'excepció de les bicicletes de nens petits o d'adults de baixa qualitat en les que la connexió pot ser diferent.
La majoria de les tiges de bicicleta solen portar una marca consistent en una fila de petites línies verticals que indiquen el límit d'altura que pot assolir. Si se sobrepassa aquest límit es corre el risc que la llargària de suport sigui insuficient amb la possibilitat que es doblegui o trenqui, i pugui ocasionar una caiguda de la bicicleta.
Es pot instal·lar una mordassa d'alliberament ràpid, per ajustar el seient, però llavors és recomanable endur-se el seient quan es lligui la bicicleta al carrer, ja que fa el seient fàcil de sostraure.

## Tipus

Hi ha molts diàmetres diferents fins i tot dins d'un mateix fabricant que solen anar des dels 22 mm fins als 32 mm per la qual cosa en cas d'haver de canviar és important tenir en compte aquesta dada amb exactitud. Les mides documentats són gairebé sempre un múltiple de 0,2 mm i solen ser: 22.0, 22.2, 23.4, 23.8, 24.0, 25.0, 25.4, 25.8, 26.0, 26.2 (comú a la dècada dels 90), 26.4, 26.6, 26.8, 27.0, 27.2 (molt comú encara avui dia), 27.4, 27.8, 28.0, 28.6, 29.2, 29.4, 29.6, 29.8, 30.0 (comença a ser comú a la dècada del 2010), 30.4, 30.8, 30.9, 31.4, 31.6, 31.8, 32.0.

### Tiges de fibra de carboni

Reservant el seu ús més a les bicicletes de cursa que a les de muntanya, també podem trobar tiges de fibra de carboni que tot i ser més lleugeres, no se solen recomanar per a bicicleta de muntanya en ser més fàcils de trencar si són colpejades.

## Vegeu també

* Sellí
* Anatomia de la bicicleta
* Bicicleta monomarxa

## Referències

* ↑ Entrada Selló al Termcat
* ↑ DCVB: Sellí
# Tija (desambiguació)

«Tija» té aquests significats:
* Anatomia vegetal: Tija
* Mecànica: Tija (mecànica)
* Sistema nerviós central: Tija encefàlica o tija cerebral
Viccionari
# Tony Judt

Tony Judt (Londres, 2 de gener de 1948 - Nova York, 6 d'agost de 2010) va ser un historiador, professor universitari i escriptor britànic. Especialitzat en la història social de l'Europa de la segona meitat del segle xx, va ensenyar a universitats tant de la Gran Bretanya com dels Estats Units.
Va néixer a Londres en una família d'immigrants; la seva mare tenia orígens eslaus i el seu pare belgues, ambdós jueus però de vida secular. Tony Judt va ser el primer membre de la família que va fer estudis secundaris i va anar a la universitat, concretament, a la King's College, Cambridge. Allà es va graduar en història el 1969 i doctorar el 1972, després de passar un any a l'École Normale Supérieure de París. Aleshores va iniciar una carrera de professor universitari: va ensenyar al King's College de Cambridge (1972-1978), a la University of California (1978-80), al St. Anne's College de la Universitat d'Oxford (1980-1987) i, finalment, a la Universitat de Nova York (1989 fins a la seva mort). El 1996 va ser nomenat membre de l'Acadèmia Americana de les Arts i les Ciències i el 2007 de l'Acadèmia Britànica. Els darrers mesos de la seva vida els va dedicar a escriure sobre la malaltia que li acabaria costant la vida, l'esclerosi lateral amiotròfica. En són exemples els diversos articles que va escriure a la revista The New York Review of Books i el llibre El refugi de la memòria (2010).
Inicialment defensor del sionisme d'esquerres va viure diverses temporades en quibuts però després de la guerra dels Sis Dies (1967) s'apartà del moviment i esdevingué un dels crítics més contundents de l'estat d'Israel, l'existència del qual qüestionà. Va defensar la creació d'un sol estat binacional com a solució del conflicte araboisraelià, cosa que li comportà fortes crítiques.

## Obres

* Postguerra, una història d'Europa des de la Segona Guerra Mundial (2005, inèdita en català)
* El món no se'n surt (2010; Edicions La Magrana, 2017)
* El refugi de la memòria (2010)
* Pensar el segle XX (2012, amb Timothy Snyder)

## Referències

* ↑ «Tony Judt». Gran Enciclopèdia Catalana. Barcelona: Grup Enciclopèdia Catalana.
* ↑ «De Eric Hobsbawm a Tony Judt». La Vanguardia, 05-02-2014. Arxivat de l'original el 7 de novembre 2018 [Consulta: 6 novembre 2018].
* ↑ «El segle xx, segons Tony Judt». Ara.cat, 22-05-2017.
# Tenosinovitis d'estiloides radial

La tenosinovitis d'estiloides radial també coneguda com a malaltia de Quervain o tenosinovitis de Quervain, correspon a una entitat inflamatòria de l'embolcall de la beina del tendó abductor llarg i extensor curt del polze, en passar pel túnel a nivell de l'estiloide radial. Afecta amb major freqüència les dones, i hi ha l'antecedent d'activitat repetitiva sobre la mà o traumatisme sobre la regió.

## Clínica

El símptoma principal és el dolor, referit a nivell de l'estiloides radial (costat del polze del canell) i també pot irradiar cap a l'avantbraç. A més relata impotència funcional, i dolor que augmenta amb l'ús de la mà especialment moviments de canell i polze, especialment al prendre objectes amb força o en girar el canell.

## Tractament
### Conservador

* Explicar al pacient els moviments que provoquen el quadre dolorós.
* Fred local
* Immobilitzar el polze amb embenat o fèrula
* Antiinflamatoris
* Infiltrat amb corticoides

### Quirúrgic

* Quan no hi ha millora amb en tractament conservador.
* Consisteix en l'alliberament del compartiment per generar més espai als tendons irritats.

## Referències

* ↑ Ilyas A, Ast M, Schaffer AA, Thoder J «De quervain tenosynovitis of the wrist». J Am Acad Orthop Surg, 15, 12, 2007, pàg. 757–64. PMID: 18063716.

## Enllaços externs

* DeQuervain's Syndrome: Medical Imagery - Medical Art and Illustration Arxivat 2003-07-07 a Wayback Machine. (anglès)
* The Sports Medicine Patient Advisor: De Quervain's Tenosynovitis Rehabilitation Exercises (anglès)
# Tenosique

Tenosique és un municipi de l'estat de Tabasco. Tenosique de Pino Suárez és el cap de municipi i principal centre de població d'aquesta municipalitat. Aquest municipi és a la part sud de l'estat de Tabasco. Limita al nord amb l'Centla, al sud amb Huimanguillo, a l'oest amb l'Centro i a l'est amb Frontera.

## Referències

* ↑ Monografia municipal de Tenosique Arxivat 2017-11-23 a Wayback Machine.INAFED, 2015. (castellà)

## Vegeu també

* Municipis de Tabasco
# Tere Badia

Tere Badia (Mèxic, 1964) és una gestora cultural catalano-mexicana establerta a Barcelona. Llicenciada en Història de l'Art per la Universitat de Barcelona i màster en Societat de la Informació i el Coneixement per l'IN3 (Internet Interdisciplinary Institute) de la UOC. Es dedica a la recerca i a la producció cultural en diversos formats.
Treballa especialment en l'àmbit de la teoria i gestió de polítiques culturals, la teoria de xarxes, la innovació i les arts. De manera independent, assessora xarxes i col·lectius artístics en processos organitzatius. Ha dut a terme diversos estudis analítics i manuals de col·laboració en l'àmbit de la cultura i de la R+D+i per a les arts visuals. Va treballar cinc anys en el sector de la comunicació multimèdia a Karlsruhe (Alemanya). Ha comissariat exposicions i projectes d'art contemporani i nous mitjans. És professora d'Ètica de la Comunicació a l'Escola Universitària IDEP de Barcelona. Ha coordinat la plataforma DISSONÀNCIES a Catalunya per al foment de les relacions entre artistes i departaments de recerca d'empreses i organitzacions, i també la Xarxa d'espais de producció d'arts visuals de Catalunya. Ha sigut directora d'Hangar, centre de producció d'arts visuals a Barcelona.

## Referències

* ↑ «Tere Badia». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
* ↑ «Tere Badia, nueva directora de Hangar | Hangar» (en castellà). [Consulta: 12 gener 2023].
# Torneig de Tòquio 2014

«Torneig de Tòquio 2014» té aquests significats:
* Torneig de tennis masculí: Rakuten Japan Open Tennis Championships 2014
* Torneig de tennis femení: Toray Pan Pacific Open 2014
# Transport Canada

Transport Canada (en francès: Transports Canada) és la representació del Ministeri de Transports del Govern Federal del Canadà. És l'encarregat del desenvolupament i l'aplicació dels reglaments i polítiques pel que fa als transports interprovincials i internacionals del Canadà. S'ocupa de la navegació marítima, del transport ferroviari i del transport aeri. La seva seu està situada a Ottawa i el ministre actual és Marc Garneau.

## Referències

* ↑ «Contact Us». [Consulta: 10 agost 2015].
* ↑ «Ministre». Transports Canada, 05-11-2015. [Consulta: 21 novembre 2011].
# Torrent de Sant Jordi

El torrent de Sant Jordi és un curs d'aigua situat al terme de Pollença al nord de Mallorca.
S'origina a la Cuculla de Fartàritx. Rep els afluents del torrent de Ternelles i del torrent de la Vall d'en Marc. Te la desembocadura a la badia de Pollença.
El Pont Romà creua el torrent de Sant Jordi i comunica la vila de Pollença amb la zona de l'Horta i de Ternelles. Fins a finals del segle xix va ser l'únic pont per creuar el torrent de Sant Jordi i un dels escassos ponts de pedra d'aquestes dimensions existents a Mallorca.

## Referències

* ↑ http://www.geonames.org/maps/google_39.883_3.067.html
* ↑ «torrent de Sant Jordi | enciclopèdia.cat». [Consulta: 16 maig 2017].
* ↑ http://www.caib.es/sacmicrofront/archivopub.do?ctrl=MCRST259ZI166883&id=166883
* ↑ http://www.caib.es/sacmicrofront/archivopub.do?ctrl=MCRST259ZI158903&id=158903
* ↑ «Hidrologia». El web oficial de l'Ajuntament de Pollença, 20-11-2014.
* ↑ «Llocs d'interès de Pollença». El web oficial de l'Ajuntament de Pollença, 03-10-2014.

## Vegeu també

* Fartàritx
* Mortitx
* S'Albufereta
# Torrent de Sant Martí (Solsonès)

El Torrent de Sant Martí és un afluent per la dreta de l'Aigua de Valls, a la Vall de Lord. Neix al vessant oriental de la Serra de Mitges, a 125 m. del cim. Els primers 600 m. del seu curs els fa cap al sud tot definint la frontera entre els termes municipals de la Coma i la Pedra (a ponent) i del Guixers (a llevant) i havent passat a 150 m de la masia de Vilalta. Ja dins aquest últim terme municipal, tomba sobtadament cap a l'est, direcció que seguirà durant els següents 700 m. fins a rebre per la dreta el Torrent de la Foranca hi haver passat per sota el poble de La Corriu. A partir d'aquí agafa la direcció predominant cap a l'est / sud-est tot seguint el fons de la vall que s'encaixa entre el Serrat de Santa Eulàlia (al nord) i la Serra de Guixers, (al sud). Desguassa a l'Aigua de Valls just després que aquest riu hagi sortit de l'Estret de Vallpregona. Tot el seu curs transcorre pel terme municipal de Guixers.

## Perfil del seu curs

Perfil del Torrent de Sant Martí :
| metres de curs | 0 | 500 | 1.000 | 1.500 | 2.000 | 2.500 | 3.000 | 3.500 | 4.000 | 4.508 |
| Altitud (en m.) | 1.533 | 1.394 | 1.322 | 1.209 | 1.145 | 1.086 | 1.050 | 993 | 941 | 860 |
| % de pendent | - | 27,8 | 14,4 | 22,6 | 12,8 | 11,8 | 7,2 | 11,4 | 10,4 | 15,9 |

## Xarxa hidrogràfica

La xarxa hidrogràfica del Torrent de Sant Martí, està constituïda per disset cursos fluvials. D'aquests, cinc són tributaris de primer nivell de subsidiarietat, set ho són de segon nivell i quatre ho són de 3r nivell. La totalitat de la xarxa suma una longitud de 12.228 m. que transcorren pel terme de Guixers excepte els 99 m. incials del 1r afluent per la dreta que transcorren pel terme municipal de la Coma i la Pedra

### Afluents destacables

* Torrent de la Foranca
* Torrent de l'Obac

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Mapa del seu curs a l' ICC
# Torrent de Sant Genís

El torrent de Sant Genís, també anomenat torrent de Sant Jeroni, torrent d'Agudells, i més avall torrent de Codolar, és un torrent del vessant barceloní de Collserola, amb un recorregut de 2,4 km i 160 m de desnivell.
Recollia les aigües dels pendents del coll de l'Erola, a la serra d'Agudells; naixia als peus de l'antic monestir de Sant Jeroni de la Vall d'Hebron, on hi havia la mina que abastia el monestir, i que actualment s'ha condicionat com a font del Roure; recorria la fondalada del carrer de Costa Pacheco i el passatge de Madrona Prats, entre l'església de Sant Genís dels Agudells i can Gresa, actual Centre Cívic Casa Groga; creuava el passeig de la Vall d'Hebron per l'hospital de Sant Rafael; travessava la finca de Martí-Codolar pel carrer de la Granja Vella, fins a arribar a la rotonda del carrer de Lisboa, on es trobava amb el torrent de la Font del Bacallà, formant el torrent de la Clota, al barri homònim.

## Referències

* 1 2 Corbera, Joan; Fernández, Juanjo; Giménez, Carlota; Macià, Jaume; Sanz, Carles «Atles de l'aigua d'Horta-Guinardó». El Pou. Grup d'Estudis de la Vall d'Hebron i la Muntanya Pelada, 01-06-2019, pàg. 27. ISSN: 2604-6938.
* ↑ Sanz, Carles. Una passejada per la història del barri de la Teixonera. Ajuntament de Barcelona, febrer 2020, p. 15-16.
# Tour de l'Ain 2019

El Tour de l'Ain 2019, 31a edició del Tour de l'Ain, es disputà entre el 24 i el 26 de maig de 2019 sobre un recorregut de 405,4 km repartits entre tres etapes. La cursa formava part del calendari de l'UCI Europa Tour 2019, amb una categoria 2.1.
El vencedor final fou el francès Thibaut Pinot (Groupama-FDJ), que s'imposà al suís Mathias Frank (AG2R La Mondiale) i a l'estoni Rein Taaramäe (Total Direct Énergie).

## Equips

En aquesta edició hi prenen part 17 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 24 de maig | Bourg-en-Bresse – Saint-Vulbas | etapa plana | 162,6 | Stefan Bissegger | Stefan Bissegger |
| 2a etapa | 25 de maig | Bellignat – Col de la Faucille | etapa accidentada | 123,9 | Alexandre Geniez | Alexandre Geniez |
| 3a etapa | 26 de maig | Parc des oiseaux – coll de Grand Colombier | etapa de mitja muntanya | 118,9 | Thibaut Pinot | Thibaut Pinot |

### 1a etapa

Fonts: ProCyclingStats Cycling Archives :
Fonts: ProCyclingStats Cycling Archives :

### 2a etapa

Fonts: ProCyclingStats Cycling Archives :
Fonts: ProCyclingStats Cycling Archives :

### 3a etapa

Fonts: ProCyclingStats Cycling Archives :

## Classificació final

Fonts: ProCyclingStats Cycling Archives :

## Referències

* ↑ «2019 Tour de l'Ain (2.1)». procyclingstats.com.

## Enllaços externs

* Pàgina oficial
# Trimma tauroculum

Trimma tauroculum és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,9 cm de longitud total.

## Hàbitat

És un peix marí de clima tropical i associat als esculls de corall fins als 27-73 m de fondària.

## Distribució geogràfica

Es troba a la República de Palau.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Winterbottom, R. & Zur, M. 2007. Three new species of genus Trimma from Palau, Western Pacific (Percomorpha: Gobiidae). aqua International Journal of Ichthyology, 13 (1): 13-24.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Turó d'en Xifreda

El Turó d'en Xifreda és una muntanya de 420 metres que es troba en el terme municipal de Bigues i Riells, a la comarca del Vallès Oriental, en territori de Riells del Fai.
Està situat en el sector de ponent del terme, a prop de Sant Feliu de Codines, al nord-est de la urbanització dels Saulons d'en Déu. És el segon de més a l'oest d'una carena que forma amb el Turó del Camp Gran, a ponent, i el Turó d'en Rossic i el Turó de Can Garriga a llevant. La carretera BP-1432 discorre pel seu vessant nord, on hi ha també l'indret de la Margenada.
# Tuia

«Tuia» té aquests significats:
* Tuia o Thuja, gènere de plantes coníferes dins la família de les cupressàcies
* Tuia o tuia oriental, única espècie del gènere Platycladus, originari del nord-oest de la Xina
* Tuia o Thuja occidentalis, espècie de conífera del gènere Thuja endèmic del nord-est d'Amèrica del Nord
# Tujuh

El Tujuh (en indonesi: Gunung Tujuh) és un volcà de l'illa de Sumatra, Indonèsia. Es troba dins el Parc Nacional de Kerinci Seblat, a la província de Jambi, a uns pocs quilòmetres a l'est del volcà Kerinci. Té set cims (tujuh), dels quals només se n'han escalat tres, el més alt dels quals s'eleva fins als 2.732 msnm. Té una caldera, parcialment ocupada per un llac de cràter, el Danau Gunung Tujuh, d'uns 10 km² i situat a 1.996 msnm.
La muntanya acull una de les tres poblacions salvatges conegudes de la planta tropical Nepenthes aristolochioides.

## Referències

* ↑ Clarke, C.M. 2001. Nepenthes of Sumatra and Peninsular Malaysia. Natural History Publications (Borneo), Kota Kinabalu.
* 1 2 «Global Volcanism Program | Tujuh» (en anglès). [Consulta: 3 abril 2024].
* ↑ «Danau Gunung Tujuh | West Sumatra, Indonesia | Attractions». [Consulta: 3 abril 2024].
* ↑ McPherson, S.R. 2009. Pitcher Plants of the Old World. 2 volumes. Redfern Natural History Productions, Poole.
# Txim

Txim (en rus: Чим) és un poble (un possiólok) de la República de Komi, a Rússia, segons el cens del 2020 tenia 314 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Unió Internacional per a l'Estudi Científic de la Població

La Unió Internacional per a l'Estudi Científic de la Població (The International Union for the Scientific Study of Population) (IUSSP) és una associació professional internacional dedicada als estudis sobre demografia. Va ser fundada el 1928 per tal de promoure els estudis científics de demografia i població. Va ser reconstituïda el 1947.
La xarxa de treball de la IUSSP inclou uns 2.000 membres de tot el món.
El principal objectiu d'aquesta associació és estendre i estimular l'interès per la demografia entre les persones, els governs i les organitzacions estatals i internacionals.
# Të mos heshtësh

Të mos heshtësh (en albanès No callis) és una pel·lícula albanesa de 1985 dirigit per Spartak Pecani.

## Argument

Silvi és una jove que aconsegueix els seus primers èxits esportius. El seu marit mor en un accident. Silvi, amb el cor trencat, inicialment no pot funcionar amb normalitat després de la seva mort. Tanmateix, amb el temps, troba una nova sensació. Un dia, descobreix que l'Ardi, un home amb qui està relacionada, treballa amb persones que van atacar una de les empreses estatals. Després de moltes vacil·lacions, decideix lliurar Ardi a la milícia.

## Repartiment

* Matilda Makoçi com a Silvi
* Luiza Hajati com a Bardha
* Sheri Mita com a pare
* Gëzim Rudi com a Luli
* Ndriçim Xhepa com a Ardi
* Marta Buda com a pensionista
* Merita Cocoli
* Kastriot Çollaku
* Donald Kokona

## Referències

* ↑ Filmi shqiptar 1977-1987. Tirana: Shtepia Botuese 8 Nentori, 1990, s. 102-103.

## Bibliografia

* Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3.

## Enllaços externs

* Të mos heshtësh a YouTube
# Urbanització de Crestatx

Crestatx és un indret de la Vall de Crestatx (Sa Pobla) amb una zona residencial on hi ha dues urbanitzacions: Son Toni i S'Obac. Crestatx és a la carretera de Sa Pobla a Pollença. A la vall passa el torrent de Siurana. Antic llogaret pobler, a finals del segle xix i primers del segle XX hi havia unes vinyes a prop de l'Ermita de Sant Vicenç, una d'aquestes vinyes eren propietat del pare d'Antoni Aguiló Valls. També hi ha el famós Oratori de Crestatx, de fundació medieval.
# Valentine (cràter)

Valentine és un cràter de l'asteroide del tipus Amor (433) Eros, situat amb el sistema de coordenades planetocèntriques a 14.6 ° de latitud nord i 208.4 ° de longitud est. Fa un diàmetre de 2.2 km. El nom va ser fet oficial per la UAI l'any 2003 i fa referència a Sant Valentí de Roma, Bisbe i màrtir cristià venerat com a sant per l'Església catòlica, l'Església Ortodoxa i l'Església anglicana, patró dels enamorats.

## Referències

* ↑ "Valentine (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.